**Budimo** **odgovorni!**

Sve je krenulo toga petka (13.3.) kada nam je razrednica došla na sat i rekla da nećemo ići u školu zbog pogoršane epidemiološke situacije.

Mi smo već znali kakvo je stanje u Hrvatskoj i svijetu i bili smo pomalo prestrašeni i zbunjeni, ali prihvatili smo to i na vrijeme krenuli *online*.

Da budem iskrena, prvi dani *online* nastave bili su grozni: kod mene je bilo čak i suza. Vrtjela su se pitanja po glavi :˝Hoću li ja to moći? Kako poslati ovo, kako otvoriti ono?!˝ Srećom, imam sestru, koja dobro funkcionira sa digitalnim alatima, pa mi je ona pomogla dok se nisam snašla. Naravno, tu su bili i roditelji, koji su bili stalna podrška u radu i koji su isto to proživljavali, ali sve ispunjavali svojom pozitivom.

I sada- oni, najvažniji: naši učitelji, kojima nije bilo nimalo lako, koji su sjedili za računalima od jutra do večeri, koji su nam izlazili u susret i gledali kako da nam olakšaju.

Ne bih se više nikada htjela vratiti u *online* školu, ali, ako budem morala, prihvatit ću to. ZDRAVLJE JE NA PRVOM MJESTU! *Normalna* škola mi je puno bolja: mogu vidjeti svoje učitelje i pratiti kada nam objašnjavaju, a ne kada mi sami sebi moramo biti učitelji!

Sada, kada smo se vratili u školu, sve je čudno: maske, koje tako iritiraju, moramo nositi! Nema više onog hodanja po hodnicima, jedino ako trebamo na WC...pola toga nam je onemogućeno! Najviše mi nedostaje kruženje po hodnicima i držanje za ruke s prijateljicom. Sve bi bilo super da nema Covida-19.

*Iva Šambić, 7.a*